OECD >Multilingual Summaries

Economic Policy Reforms 2018

Going for Growth Interim Report

Summary in Finnish

Talouspolitiikan uudistukset 2018

Tavoitteena kasvu ‑ väliraportti

Suomenkielinen tiivistelmä

Arvioiden mukaan melkein 4 prosentin tasolle vuonna 2018 nouseva maailmantalouden BKT:n vuotuinen kasvu on lähellä talouskriisiä edeltänyttä BKT:n kasvuvauhtia. Nykyinen vahvan ja laajapohjaisen globaalin kasvun ajanjakso luo suotuisat olosuhteet toteuttaa rakenneuudistuksia, joita tarvitaan nousukauden muuttamiseksi vahvemmaksi ja kestäväksi pitkäaikaiseksi kasvuksi kaikkien hyväksi.

Näiden positiivisten lyhyen aikavälin kehitystulosten lisäksi ‑ joita tuetaan edelleen vero‑ ja rahapolitiikan kannustimilla ‑ poliittisten päättäjien edessä on edelleen keskipitkän ja pitkän aikavälin haasteita. Tuottavuuden kasvuluvut pysyvät epätyydyttävinä. Pitkäänodotetusta työllisyyden paranemisesta huolimatta palkat eivät ole nousseet tähän mennessä ja monien haavoittuvien väestöryhmien mahdollisuudet työmarkkinoilla pysyvät heikkoina. Eriarvoisuus on sitkeää ja kasvaa pitkällä aikavälillä monissa maissa, mikä osoittaa, että tietyt osat yhteiskunnasta eivät ole juurikaan hyötyneet kasvusta. Tämän lisäksi digitalisaation, ympäristöön kohdistuvien paineiden ja väestötieteen tapaiset megatrendit voivat tuoda mukanaan riskejä pitkäaikaisen kasvun kestävyydelle, ellei niiden tuomiin poliittisiin haasteisiin puututa asianmukaisesti.

Tavoitteena kasvu ‑väliraportti tarjoaa poliittisille päättäjille konkreettisia uudistussuosituksia alueilla, jotka on valittu maakohtaisille viiden painopistealueen listoille, joilla pyritään vastaamaan keskipitkän aikavälin haasteisiin, elvyttämään tuottavuuden ja työllisyyden kasvua sekä varmistamaan hyötyjen laaja jakautuminen. Painopistealueiden määrittely perustuu OECD:n asiantuntemukseen rakennepolitiikan uudistusten ja osallistavan kasvun aloilla. Väliraportti kattaa monia eri aloja, kuten hyödyke‑ ja työmarkkinasääntelyn, opetuksen ja koulutuksen, vero‑ ja tulonsiirtojärjestelmät, kauppa‑ ja investointisäännöt, fyysiset ja juridiset infrastruktuurit sekä innovaatiopolitiikan. Toimintapolitiikan suositukset näillä aloilla nivelletään johdonmukaiseksi uudistusstrategiaksi, mikä on välttämätöntä synergiaetujen aikaansaamiseksi, valintojen tekemiseksi ja hyötyjen laajan jakautumisen varmistamiseksi ajan mittaan. Tavoitteena kasvu ‑viitekehys on auttanut osaltaan G20‑maita edistymään rakenneuudistussuunnitelmissaan mm. seuraamalla niiden kestävään ja tasapainoiseen kasvuun tähtääviä kasvustrategioita.

Tässä raportissa tarkastellaan rakenneuudistusten edistystä Tavoitteena kasvu 2017 ‑raportissa määritellyillä painopistealueilla.

Politiikan painopistealueilla toteutetut toimet

Vuonna 2017 rakenneuudistusten tahti pysyi samankaltaisena kahtena edellisenä vuonna havaitun suhteellisen hitaan tahdin kanssa ja hitaampana kuin heti talouskriisin jälkeen.

Tästä huolimatta myös rohkeisiin toimiin on ryhdytty: yli kolmannes vuonna 2017 toteutetuista uudistustoimista voidaan katsoa "suuriksi edistysaskeleiksi". Huomattavia esimerkkejä niistä ovat sosiaaliturvaa vahvistavat uudistukset Kreikassa ja Italiassa, pitkään lykätty työmarkkinoiden uudistus Ranskassa, merkittävät toimet lastenhoitokapasiteetin kasvattamiseksi Japanissa sekä Argentiinan kattava verouudistus, joska astuu voimaan vaiheittain seuraavien viiden vuoden aikana.

Yleisesti ottaen uudistusten intensiteetti on vaihdellut politiikan alojen mukaan. Taitojen hankintaa ja innovaatiokapasiteettia parantavien uudistusten joukossa havaittiin laajoja toimenpiteitä T&K:n tuen mittakaavan ja tehokkuuden lisäämiseksi.

Suurin osa liiketoiminnan dynaamisuutta ja tiedonlevittämistä edistävistä toimista keskittyi fyysisten ja juridisten infrastruktuurien vahvistamiseen sekä hyödykemarkkinasääntelyn muuttamiseen kilpailulle myönteisemmäksi.

Huomattaviin uudistustoimiin on ryhdytty myös sosiaalietuuksien alueella, mikä on tärkeää sosiaalisen koheesion säilyttämiseksi. Työpaikkojen ja ‑tehtävien hyvinkin nopeisiin muutoksiin sopeutumaan joutuvien työntekijöiden tukemiseen tarvitaan lisää uudistuksia täydentävillä alueilla, kuten parannuksia aktiivisessa työmarkkina‑ ja asuntomarkkinapolitiikoissa, työmarkkinoiden kehityksen ja liikkuvuuden helpottamiseksi.

Erityiskappaleet : indikaattorit Tavoitteena kasvu ‑analyysin rikastuttamiseksi

Tämänvuotiseen raporttiin kuuluu kaksi erityiskappaletta, joissa tarkastellaan Tavoitteena kasvu ‑viitekehyksen alaa laajentavia indikaattoreita: vihreän kasvun indikaattorit ja OECD:n indikaattorit maksukyvyttömyysjärjestelmien alalla.

Yhteydet ympäristön ja kasvun välillä: mitä indikaattorit kertovat

Kyky ylläpitää BKT:n ja hyvinvoinnin pitkäaikaista kehitystä Tavoitteena kasvu ‑raportin suositusten mukaisesti riippuu mm. kyvystä vähentää taloudelliseen toimintaan liittyviä negatiivisia seurauksia (kuten saasteita), kyvystä minimoida ympäristöriskit sekä kyvystä vähentää riippuvuutta pääasiallisista (rajallisista) luonnonvaroista. Siksi Tavoitteena kasvu ‑raportissa tullaan omaksumaan järjestelmällisempi lähestymistapa ympäristöön liittyviin haasteisiin. Yhteydet ympäristön, ympäristöpolitiikan ja talouskasvun välillä ovat kuitenkin monimutkaiset. 2. kappaleessa tarkastellaan käytössä olevia indikaattoreita ja viimeaikaista edistystä ympäristöä koskevien lopputulosten ja politiikkojen mittaamisessa. Vaikka yhtä laajastihyväksyttyä ympäristötulosten mittaria ei ole olemassa, vihreän kasvun mittaamisessa on edistytty merkittävästi mm. OECD:n vihreän kasvun indikaattorien ansiosta, jotka avaavat tietä vihreän kasvun johdonmukaisempaan käsittelyyn Tavoitteena kasvu ‑raportissa.

Hallitun markkinoilta poistumisen helpottaminen: OECD:n uusien indikaattorien tuomaa tietoa maksukyvyttömyysjärjestelmistä

Huonosti toimivat maksukyvyttömyysjärjestelmät voidaan yhdistää kolmeen toisiinsa liittyvään työn heikon tuottavuuden aiheuttajaan: ns. zombi‑firmojen elossapysyminen ‑ joiden pitäisi muuten poistua markkinoilta ‑ pääoman väärä kohdentaminen, eli resurssien jumittuminen matalan tuottavuuden kohteisiin, ja teknologian leviämisen pysähtyminen. 3. kappaleessa esitellään OECD:n äskettäin kehittämät maksukyvyttömyysjärjestelmiä koskevat indikaattorit, joiden avulla Tavoitteena kasvu ‑raportin uudistussuosituksia markkinoiltapoistumista säätelevän politiikan suhteen voidaan laajentaa ja hienosäätää. Analyysi tuo esiin merkittäviä eroja maiden välillä siinä, missä määrin maksukyvyttömyysjärjestelmät edistävät elinkelvottomien yritysten hallittua poistumista markkinoilta. Tämä osoittaa, että tietyillä mailla on mahdollisuus parantaa resurssien kohdentamista ja tuottavuutta uudistamalla konkurssilakeja ja ‑menettelyjä.

Summary of
OECD (2018), Economic Policy Reforms 2018: Going for Growth Interim Report, OECD Publishing.
http://dx/doi.org/10.1787/growth-2018-en

© OECD

Tämä yhteenveto ei ole virallinen OECD-käännös.

Tämän yhteenvedon kopioiminen on sallittua sillä edellytyksellä, että OECD:n tekijänoikeudet ja alkuperäisen julkaisun nimi mainitaan.

Monikieliset yhteenvedot ovat käännettyjä otteita OECD:n julkaisuista, jotka on julkaistu alun perin englanniksi ja ranskaksi.